Рeпублика Србија

Општина Медвеђа

Општинска управа општине Медвеђа

Одељење за урбанизам

Заводни број: 04-2-350-11/2021

Датум: 21. 4. 2022. године

Медвеђа

Одељење за урбанизам општинске управе општине Медвеђа у складу са чланом 45а. Закона о планирању и изградњи („Службени гласник РС“, бр. 72/2009, 81/2009 - испр, 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 – др. закон, 9/2020 и 52/2021) и чланом 37. Правилника о садржини, начину и поступку израде докумената просторног и урбанистичког планирања („Службени гласник РС“, бр. 32/2019), оглашава

РАНИ ЈАВНИ УВИД

У елаборат за рани јавни увид

за измену Плана генералне регулације насељеног места Медвеђа

 У циљу упознавања јавности са општим циљевима и сврхом измене дела планског документа, рани јавни увид у елаборат за рани јавни увид за измену Плана генералне регулације насељеног места Медвеђа, који према позитивним прописима траје 15 дана, одржаће се у периоду од 21. 4. 2022. године до 6. 5. 2022. године. Увид се може извршити у просторијама Општине Медвеђа, ул. Краља Милана бр. 48, у конференцијској сали, радним данима од 10,00 до 14,00 часова, као и на званичној интернет страници Општине Медвеђа ([www.medvedja.ls.gov.rs](http://www.medvedja.ls.gov.rs)).

 Сва заинтересована физичка и правна лица могу добити све потребне информације и стручну помоћ у вези са појединим решењима, обухватом планског документа, као и предвиђеним изменама у делу његовог оквира, те да истакну примедбе и сугестије на ближе описани документ. Примедбе и сугестије се достављају у писаном облику лично предајом на пријемном шалтеру Општинске управе општине Медвеђа или поштом на адресу ул. Краља Милана бр. 48, Медвеђа, закључно са 6. 5. 2022. године, о чијој основаности ће одлучивати Комисија за планове, а евентуалне промене које могу утицати на планска решења ће спровести обрађивач плана.

 Предмет раног јавног увида јесу основна концептуална планска развојна решења, у току којег ће се прибавити услови и други значајни подаци за израду измене дела планског документа од органа, посебних организација, ималаца јавних овлашћења и других институција. По завршеном равном јавном увиду носилац израде припремиће извештај о обављеном раном јавном увиду који усваја Комисија за планове.

 Начелник Одељења

Иван Костић, дипл. прав.